cyanic-selkie/wikianc huggingface dataset:
ओद्नोकलासनिकी
युक्रेनमा प्रतिबन्ध
यस कदमलाई नियन्त्रण पद्धतिको रूपमा व्यापक आलोचना गरिएको थियो र धेरैले यस प्रतिबन्धको निन्दा गरेका थिए। यसले युक्रेनी जनताको सूचना र अभिव्यक्ति स्वतन्त्रताको हकलाई प्राप्त वा प्रदान गर्नबाट बञ्चित गरेको आरोप लगाइएको थियो। युक्रेनी स्वतन्त्र सूचना आयोग गरेको एक अनलाइन सर्वेक्षणमा ६६% रूसी सेवाहरू "स्पष्ट रूपमा" प्रतिबन्धित अवस्थामा रहेको घोषण गरेको थियो र अन्य ११% ले भने "उत्तर कोरियामा जस्तै सम्पूर्ण इन्टरनेटमा प्रतिबन्ध लगाउन सजिलो हुने बताएका थिए।
युक्रेनको इन्टरनेट सङ्घका अनुसार ओद्नोकसनिकीमा दैनिक भ्रमण गर्ने युक्रेनी इन्टरनेट प्रयोगकर्ताहरू सेप्टेम्बर २०१६ देखि सेप्टेम्बर २०१९ सम्म ३५%बाट घटेर १०% पुगेको बताएको थियो।
भुक्तान दर्ता र सेवाहरू
अक्टोबर २००८ देखि सेप्टेम्बर २०१० सम्म, सीमित कार्यक्षमता भएका खाता मात्र नि: शुल्क दर्ता गर्न सकिन्थ्यो। उक्त संस्करणमा केही सार्वजनिक गर्न, टिप्पणीहरू छोड्न र अन्य प्रयोगकर्ताहरूको पृष्ठहरू भ्रमण गर्न उर्ध्वभरण गर्न र तस्वीरहरू राख्न मिल्ने सुविधा रहेको थिएन। यी सुविधाहरू प्रयोग गर्नको लागि, एक सशुल्क संक्षिप्त सन्देश पठाउनु पर्दथ्यो। यसका अतिरिक्त, वेबसाइटले भुक्तान गरिएका सेवाहरू प्रदान गर्दछ जसमा मूल्याङ्कन मेटाउने र आफ्नो तस्वीरहरूमा राम्रो मूल्याङ्कन प्राप्त गर्ने, सन्देश असक्षम पार्ने आदी समावेश छ। तस्वीर र अवलोकन सूचीबाट अतिथि हटाउन मिल्ने सुविधा हाल यसमा थप गरिएको छ। ३१ अगस्ट २०१० मा, यसले भुक्तानी दर्ता रद्द गरेको थियोे। फेब्रुअरी २०१६ मा, यसले यसको साझेदारी ब्याङ्क भिटिबि २४ सँग सहकार्य गर्दै यसका प्रयोगकर्ताहरू बीच पैसा स्थानान्तरण गर्ने क्षमता प्रस्तुत गरेको थियो। स्थानान्तरण मास्टरकार्ड, मास्त्रो, भिसा भुक्तान कार्डहरू बीच रूसी ब्याङ्कहरूद्वारा जारी गरिएको छ जसलाई प्रयोगकर्ता पृष्ठमा सूत्रबद्ध गरिएको छ।
प्रयोगकर्ता आधार
यो वेबसाइट ९ वर्ष देखि चलिआएको छ। यो रूस लगायत उज्बेकिस्तान (अलेक्सा क्रम २ सम्म पुगेको थियो), किर्गिस्तान (अलेक्सा क्रम ४ सम्म पुगेको थियो) र जर्जिया (अलेक्सा क्रम ४ सम्म पुगेको थियो) मा लोकप्रिय छ।
प्रविधि
ओद्नोकलासनिकी सञ्चालन गर्ने वेब सेवक, गोल्डेन दूरसञ्चारको सञ्जालमा रहेको छ जून रूसको मस्कोमा अवस्थित छ। यसमा प्रयोग गरिने प्रग्रामिङ भाषा जाभा हो भने वेबसाइटको अगाडि देखिने मुख्य भाषा रूसी हो। यो वेबसाइटले अपाचे टमक्याट नामक वेब सेवकको प्रयोग गर्दछ।
पुरस्कार र पहिचान
यो वेबसाइटले क्रमश सन् २००६ र २००७ मा रूनेट पुरस्कार प्राप्त गरेको थियो।
सन् २०१२ मा, भेन्चर भिलेज नामक कम्पनीले यसलाई विश्वमा "रूसको उत्कृष्ट १० इन्टरनेट ब्रान्डको रूपमा नामाकरण गरेको थियो।
राजपुर नगरपालिका
राजपुर नगरपालिका रौतहट जिल्लाको १६ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार राजपुर नगरपालिकाको कुल जनसङ्ख्या ५४,३७२ छ।
नोधास
नोधास महर्षि गौतमका माइला छोरा हुन् । वामदेव र नोधास महर्षि गौतमले अहिल्यासँग विवाह गर्नु पूर्व जन्मी सकेका थिए । तर, सारा ग्रन्थहरूमा वामदेव र अहिल्यापट्टीका छोरा शतानन्दका बारेमा प्रसस्त लेखिएको पाइन्छ । नोधासको बारेमा भने उनको नाम बाहेक अन्य खासै जानकारी दिइको छैन । नोधासको बारेमा किन धेरै बताइएको छैन र उनी महर्षि गौतमका छोरा हुन मात्र भनिएको छ ? किन यती धेरै जानकारी दिइयो भन्ने कुरा रहस्यको गर्भमा नै छ । तर, उनी महर्षि गौतमका माहिला छोरा थिए । उनी र वामदेवको जन्म एकै प्रकारबाट मन्त्रद्वारा भएको थियो
नेपालका नगर प्रमुखहरूको सूची
नगर प्रमुख नेपालको नगरपालिकाको सबैभन्दा उच्च पदस्थ अधिकारी हुन्। नेपालमा कूल २९३ नगर प्रमुख (६ महानगर, ११ उपमहानगरपालिका र २७६ नगरपालिका) रहेका छन्। नगर प्रमुख नेपाल सरकारका स्थानीय सरकारको प्रमुख हुन्। नेपालका नगर प्रमुखहरू नेपाल कम्युनिष्ट पार्टी (माओवादी केन्द्र), नेकपा (एमाले) र जनता समाजवादी पार्टी, नेपाल, लोकतान्त्रिक समाजवादी पार्टी, नेपाल र राष्ट्रिय प्रजातन्त्र पार्टी र राष्ट्रिय जनता पार्टी नेपाल, नेपाल मजदुर किसान पार्टी, नेपाली जनता दल लगायतका ८ राजनीतिक दलहरू मार्फत निर्वाचित भएका थिए।
कोशी प्रदेश
कोशी प्रदेश मा, १ महानगरपालिका, २ उपमहानगरपालिका र ४६ नगरपालिका रहेका छन्।समग्रमा, कोशी प्रदेश मा, ४९ जना नगर प्रमुख रहेका छन्।
जम्मा: ४९
मधेश प्रदेश
मधेस प्रदेशमा १ महानगरपालिका, ३ उपमहानगरपालिका र ७३ नगरपालिका रहेका छन्। समग्रमा मधेस प्रदेशमा ७७ जना नगरप्रमुख रहेका छन्।
जम्मा: ६७
बागमती प्रदेश
बागमती प्रदेशमा ३ महानगरपालिका, १ उपमहानगरपालिका र ४१ नगरपालिका रहेका छन्। समग्रमा बागमती प्रदेशमा ४५ जना नगरप्रमुख रहेका छन्।
जम्मा: ४४
गण्डकी प्रदेश
गण्डकी प्रदेशमा, १ महानगरपालिका र २६ नगरपालिका रहेका छन्। समग्रमा गण्डकी प्रदेशमा १७ जना मेयरहरू रहेका छन्।
जम्मा: २७
लुम्बिनी प्रदेश
लुम्बिनी प्रदेशमा ४ उपमहानगरपालिका र ३२ नगरपालिकाहरू रहेका छन्। समग्रमा, लुम्बिनी प्रदेशमा ३६ जना नगर प्रमुख रहेका छन्। जम्मा: ३६
कर्णाली प्रदेश
कर्णाली प्रदेशमा २४ वटा नगरपालिका रहेका छन्। समग्रमा, कर्णाली प्रदेशमा २४ जना नगर प्रमुखहरू रहेका छन्। जम्मा: २५
सुदूरपश्चिम प्रदेश
सुदूरपश्चिम प्रदेशमा १ उपमहानगरपालिका र ३३ नगरपालिका रहेका छन्। समग्रमा,सुदूरपश्चिम प्रदेशमा ३४ जना नगर प्रमुख रहेका छन्।
जम्मा: ३४
संयुक्त राज्य अमेरिकाको संविधान
संयुक्त राज्य अमेरिकाको संविधान अमेरिकाको सर्वोच्च कानुन हो। यो कानुन सन् १७८९ देखि लागू भएको हो। यो संविधानमा हालसम्म २७ पटक संशोधन भएको छ।  संविधानमा ८ धारा रहेका छन्।
अजरबैजान प्रिमियर लिग
अजरबैजान प्रिमियर लिग (Azərbaycan Premyer Liqası) अजरबैजानी क्लब फुटबलमा शीर्ष तह हो। लिग ८ टोलीद्वारा प्रतिस्पर्धा गरिएको हुन्छ, जसमा सिजन अगस्ट देखि मे सम्म चल्छ। विजेता पहिलो क्वालिफाइङ राउन्डबाट युइएफए च्याम्पियन्स लिगमा प्रवेश गर्दछ।
शम्भुनाथ मन्दिर
शम्भुनाथ मन्दिर पूर्वी नेपालको प्रसिद्ध मन्दिरहरू मध्ये एक हिन्दू मन्दिर हो। यो मन्दिर सप्तरी जिल्लाको पूर्व पश्चिम राजमार्गको दक्षिण भागमा रहेको शम्भुनाथ नगरपालिकामा अवस्थित छ। यस मन्दिरमा शिव प्रमुख देवताको रूपमा रहेको छ। भारत तथा नेपालको भक्तजनहरूको आस्थाको केन्द्रको रूपमा यो मन्दिर रहेको छ। यहाँ प्रत्येक वर्ष बैशाख महिनामा महिना दिने लामो मेला लाग्ने गर्दछ।
इतिहास
यो मन्दिर ऐतिहासिक, सांस्कृतिक र धार्मिक दृष्टिकोणले महत्त्वपूर्ण रहेको छ। यो मन्दिर १६औँ शताब्दीमा निर्माण गरिएको हो र मन्दिरमा रहेको शिवलिङ्गको उचाइ ५ फिट ५ इन्च रहेको छ। यस मन्दिरमा रहेको शिवलिङ्ग सेनवंशी राजाहरूको राजदरवार रहेको चन्द्रभोगा अथवा एकागढ क्षेत्र चन्द्रभोगा गढीबाट ल्याएर स्थापित गरिएको हो। मन्दिरको वर्तमान स्वरूप वि.सं. १९९० मा कचनदाहाका स्थानीय निवासी बुछमान गोइतले निर्माण गराउन आरम्भ गरेका थिए तर उनको यो प्रयास विफल भएको थियो। त्यस्को केही समयपछि स्थानीय निवासी दसन साहले मन्दिरको निर्माण कार्य सम्पन्न गरेका थिए। रुपनी र कठौनाको मध्य भागमा अवस्थित शम्भुनाथ मन्दिर लगभग ३ विगहा क्षेत्रफलमा फैलिएको छ। मन्दिरको ठीक अगाडि प्राचीन पोखरी रहेको छ।  यस मन्दिर प्राङ्गणमा चन्द्रभोगा क्षेत्रबाट ल्याइएको कलात्मक ढुङ्गा, शिलालेखहरू रहेका छन्।  यो मन्दिर रहेको ठाउँबाट दक्षिण दिशामा पर्ने चुरे पहाडको माथिल्लो डाँडामा सनेवंशी राजाहरूले आफ्नो शीतकालीन राजधानी बनाएका इतिहासकारहरूको भनाइ रहेको छ। सेनवंशी राजाहरू मध्ये यो चन्द्रकेतु भनिने राजाको दरवार रहेको जनविश्वास रहेको छ। मन्दिरमा स्थापना गरिएको शिवलिङ्ग भने यहाँ नजिकै रहेको खाँडो खोलाबाट बयल गाडामा स्थानीयहरूको पहलमा ल्याइएको थियो। १५औँ शताब्दीमा चन्द्रकेतु नामक राजाले सप्तरी जिल्लाको उत्तरपूर्वमा महेन्द्र राजमार्ग नजिकै रहेको धर्मपुर गाउँदेखि पाँच किलोमिटर उत्तरमा रहेको चुरे पर्वतमाथि आफ्नो कुलदेवी चन्द्रभागा भगवतीको स्थापना गरेका थिए। सो मन्दिरको भग्नावशेष अहिले पनि त्यहाँ रहेको छ। सोही मन्दिरको एउटा स्तम्भलाई शम्भुनाथ भनी पूजा गर्ने चलन छ।
पर्यटन
हिन्दू धर्मावलम्बीको पवित्र धार्मिक स्थलको रूपमा रहेको यो मन्दिरमा दर्शन गर्न सिमावर्ती देश भारत तथा पूर्वी तथा मध्य नेपालका मोरङ, सुनसरी, सिरहा, धनुषा, महोत्तरीसम्मका श्रद्धालुहरू आउने गरेका छन्। यहाँ लाग्ने वैशाखे मेला युवा पुस्तामाझ एकदमै लोकप्रिय रहेको छ।
सि यु अगेन
" सि यु अगेन " अमेरिकी र्‍यापर विज खलिफाको एउटा गीत हो, यसका गीतकार अमेरिकी गायक चार्ली पुथ हुन्। यो गीत २०१३ नोबेम्बर ३० मा गाडी दुर्घटनामा निधन भएका अभिनेता पल वाकरलाई श्रद्धांजलिको स्वरूप २०१५ को चलचित्र फ्युरियस ७  को साउन्ड ट्र्याकको लागि सार्वजनिक गरिएको थियो।
कलाकारहरूले गीतलाई यसको सह-निर्माताहरू, डीजे फ्रैंक ई र एन्ड्र्यू सेडरसँग मिलेर लेखेका थिए, पुथबाट थप उत्पादन र म्यानी मारोक्विन द्वारा प्रदान गरिएको मिश्रणको साथ। "सी यू अगेन" मार्च १०, २०१५ मा संयुक्त राज्य अमेरिकामा साउन्डट्र्याकको प्रमुख एकलको रूपमा जारी गरिएको थियो।
यसको म्युजिक भिडियो जुलाई १० देखि २०१७ अगस्त ४ सम्म युट्युबमा सबैभन्दा धेरै हेरिएको भिडियो थियो ।
"सि यु अगेन" ले ५८ औं वार्षिक ग्रामी अवार्डमा तीनवटा अवार्डमा मनोनीत भयो: वर्षको गीत, उत्कृष्ट पप जोडी/समूह प्रदर्शन र भिजुअल मिडियाका लागि लिखित सर्वश्रेष्ठ गीत।
यो बीबीसी संगीत पुरस्कारको लागि वर्षको गीतको लागि पनि सर्टलिस्ट गरिएको थियो र ७३ औं गोल्डन ग्लोब पुरस्कारमा उत्कृष्ट ओरिजिनल गीतको लागि मनोनयन गरिएको थियो। आइ.एफ.पी.आइ अनुसार २०.९ मिलियन इकाइहरूको संयुक्त बिक्री सहित, "सि यु अगेन" विश्वभर २०१५ को सबैभन्दा धेरै बिक्री हुने गीत थियो।
ट्रान्सएसिया एयरवेज विमान २३५
ट्रान्सएसिया एयरवेज विमान२३५ (GE235/TNA235) एउटा ताइवेनी विमान थियो जुन ताइपेइ देखि किनमेनको लागि सन् २०१५ फेब्रुअरी ४ मा जाँदै गर्दा चाँडै सम्पर्क विहीन भएको थियो । विमान ट्रान्स एसिया एयरवेजद्वारा सञ्चालित थियो । विमान किलुङ्ग नदी माथि रहेको नान्हु बाँधमा ठोक्किएको थियो । विमानमा ५८ जना सवार थिए ।
लेखराज भट्ट
प्रारम्भिक जीवनी र राजनीतिक करियर
उनको जन्म सन् १९६० मार्च २४ मा भएको थियो। उनका बुबाको नाम दशरथ भट्ट र आमाको नाम दुर्गादेवी भट्ट हो। उनी सन् १९७३ मा राजनीतिमा प्रवेश गरे र सन् १९७६ मा मोहन बिक्रम सिंहको नेतृत्वमा नेपाल कम्युनिस्ट पार्टी (चौथो महाधिवेशन) को सदस्यता लिए। उनी पछि नेकपा (मसाल) र नेकपा (एकता केन्द्र) मा सामेल भइ अन्ततः सन् १९९५ मा नेकपा- माओवादीको एक पूर्ण-समय सदस्य बन्नुभयो। उनी सन् २००१ मा केन्द्रीय सदस्य र पोलिटब्यूरो सदस्य बनेका थिए। उनी माओवादीले सुरु गरेको सशस्त्र द्वन्द्वका क्रममा ६ महिना जेल परेका थिए।
सन् २००८ को संविधान सभा निर्वाचनमा भट्ट १७,९७९ भोट सहित कैलाली-५ बाट निर्वाचित भएका थिए। उनका निकटतम प्रतिद्वन्द्वी दिर्घराज भट्ट (नेका) ले १३,६३८ मत प्राप्त गरेका थिए भने हरीशंकर योगी (नेकपा एमाले)ले ७,५९७ मत प्राप्त गरि तेस्रो स्थानमा रहेका थिए। पुष्पकमल दाहाल ‘प्रचण्ड’ नेतृत्वको सरकारमा उनी श्रम मन्त्री नियुक्त भएका थिए। उनी बाबुराम भट्टराई नेतृत्वको सरकारमा वाणिज्य र आपूर्ति मन्त्रालयको कार्यभार सम्भालेका थिए। उनी हाल आएर नेपाल कम्युनिष्ट पार्टीको स्थायी कमिटी सदस्य हुन्।
व्यक्तिगत जीवन
पार्टी अध्यक्ष तथा पूर्वप्रधानमन्त्री पुष्पकमल दाहाल ‘प्रचण्ड’ को नजिक भट्ट एक कुशल परिवारबाट आउनुहुन्छ।
डबराल
डबराल भारतको उत्तराखण्ड राज्य र गढवाल क्षेत्रमा जीवित मान्यता प्राप्त सारस्वत बाहुनको एक समुदाय हो। डबरालहरूको केही संख्या कुमाउँ क्षेत्रमा पनि पाईएको छ। ईतिहास अनुसार यिनीहरु आफुलाई ऋषी भारद्वाजको वंशज मान्छन। यिनीहरु शैव सम्प्रदायको अनुयायी हुन्, आफ्नो ईष्ट देव भगवान शिवको मान्छन।
राहुल सांकृत्यायनको पुस्तक "हिमालय परिचय: गढ़वाल" का अनुसार, डबराल मूल पश्चिमी भारत क्षेत्रको महाराष्ट्र राज्यका वासिन्दाहरू थिए, तिनीहरू १४औं शताब्दीमा इस्लामी आक्रमणको फलस्वरूप उत्तरको हिमालय क्षेत्रमा बसाइँ सरे।
राजेश पायल राई
राजेश पायल राई नेपाली गायक हुन ! उनले थुप्रै नेपाली चलचित्रका गीतहरूमा स्वर दिइसकेका छन ! उनी विश्वमै ५ घण्टामा ९ गीत रेकर्ड गर्ने उनी नै पहिला गायकका रुपामा उनलाई चिनिन्छ। पिता रत्न राई र माता सञ्चलक्ष्मी राईका सन्तानका रूपमा उनको जन्म वि.स.२०३२ असोज १४ गते खोटाङको बुइपा भनने ठाउमा भएको थियो। उनको पहिलो गीत रेडियो नेपालमा रेकर्डिङ भयको सम्झनाको कुरा नगर भन्ने बोलको गित पहिलो थियो । उनलाई चचिर्त बनाउन सफल गित फैलियो माया दुबो सरि र बैगुनी रैछौ मायालु जस्ता गीतहरु रहेका छन्। उनले २०६६ सालमा प्रसारण भएको चलचित्र शिलशिलाबाट विभिन्न अवार्ड समेत प्राप्त गरेका छन् । यसैगरी उनले २०६७ मा छिन्नलता पुरस्कार र अन्य पुरस्कारबाट समेत सम्मानित एवं पुरस्कृत भइ सकेका छन् । उनले विभिन्न चलचित्रहरु दैवसंजोग, दौतरी,परेनि माया जालैमा, सी माला तथा गुण्डाराजमा अभिनय चलचित्रहरूमा समेत अभिनय गरिसकेका छन्।
गायन-यात्रा
उनले २०४५ सालबाट संगीत यात्रा सुरु गरेका हुन् । उनले पहिलो पटक २०५४ सालमा अशोक शर्माको चलचित्र गरिबको तीन वटा गीतमा आफ्नो स्वर दिएका हुन् ।
बाह्य कडीहरू
http://celebritynepal.com/music/singer/rajesh-payal-rai-profil http://nagariknews.com/friday/story/23389.html
पन्तनगर विमानस्थल
पन्तनगर विमानस्थल भारतको उत्तराखण्ड राज्यको उधमसिंह नगर जिल्लाको पन्तनगरमा अवस्थित एउटा आन्तरिक विमानस्थल हो। यो भारतीय विमानस्थल प्राधिकरणद्वारा सञ्चालित छ। यो कुमाऊँ विभागको सबैभन्दा नजिकको विमानस्थल र कुमाऊँका दुई ठूला सहर हल्द्वानी र रुद्रपुरको बिचमा अवस्थित छ। यो हल्द्वानी सहरबाट मात्र २६ किलोमिटरको दुरीमा रहेको छ। यहाँबाट पर्वतीय सहरहरू नैनीताल (६५ किमी), भीमताल (५० किमी), रानीखेत (११० किमी), अल्मोडा (१२० किमी), बरेली (६५ किमी) र जिम कोर्बेट राष्ट्रिय निकुञ्ज (१२० किमी) को दुरीमा रहेको छ।
इतिहास
सन् २००८ सम्म यो विमानस्थलले साना विमान मात्रै समेट्न सकेको थियो। रु ७५ करोडको लागतमा धावन मार्गको लम्बाइ ४,५०० फिट बनाइएपछि यो विमानस्थलले ठूला टर्बोप्रप विमान अटाउन सक्षम भएको छ।
नाइ नभन्नु ल
नाइ नभन्नु ल ! नेपाली भाषाको चलचित्र हो !यो चलचित्रमा जीवन लुइटेल लगायतका कलाकारहरू छन्!
वृन्दावन नगरपालिका
वृन्दावन नगरपालिका रौतहट जिल्लाको १६ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार वृन्दावन नगरपालिकाको कुल जनसङ्ख्या ४२,७३५ छ।
न्यु इयर्स डे (टेलर स्विफ्टको गीत)
पृष्ठभूमि र सार्वजनिक
"न्यु इयर्स डे" गीतलाई टेलर स्विफ्ट र ज्याक एन्टोनअफले रचना र निर्माण गरेका हुन्। एन्टोनअफले वर्णन गरेकी यो गीत उनी आफ्नो घरमा हुँदा एकदमै छिटो रचिएको थियो। यस गीतलाई रचना गर्नमा स्विफ्टले लण्डनमा हुँदा नयाँ वर्षको अघिल्लो दिन आयोजना गरेको एक पार्टीले प्रेरणा दिएको थियो भने यस गीतको सार पनि त्यहिँ समारोहसँग सम्बन्धि छ। "न्यु इयर्स डे" रेपुटेसन एल्बमको सार्वजनिक भएपछि पनि निकै समयपछि सार्वजनिक गराइएको गीत थियो। यस गीतले अमेरिकी कन्ट्रि रेडियोमा एल्बमको चौँथो एकलको रूपमा २७ नोभेम्बर २०१७ मा सार्वजनिक गरिएको थियो।
चार्ट प्रस्तुति
"न्यु इयर्स डे" गीत अमेरिकी चार्ट कम्पनी हट कन्ट्रि सङको शीर्ष ४० मा आउँदै चार्ट प्रवेश गरेको थियो भने पछि यो गीत शीर्ष ३३ मा आउन सफल भएको थियो। यस गीतले कन्ट्रि एयरप्ले चार्टको पनि ४१अौँ स्थानमा आएको थियो। यो गीत सन् २०१४ मा स्विफ्टको सेक इट अफ पछि दुवै चार्टमा प्रवेश गर्ने पहिलो गीत बनेको थियो। यो गीत क्यानडाको आधिकारिक चार्ट कम्पनी क्यानडेली हट १०० मा शीर्ष ५०अौँ स्थानमा आउन सफल भएको थियो।
प्रत्यक्ष प्रस्तुति
"न्यु इयर्स डे" गीतको प्रत्यक्ष प्रस्तुति अक्टोबर २०१७ मा स्विफ्टको रेपुटेसन विश्व भ्रमणका बेलामा रेकर्ड गरिएको थियो। भने उक्त प्रस्तुतिलाई एबीसि टेलिभिजन द्वरा ९ नोभेम्बर २०१७ मा पुन:प्रसारण गरिएको थियो। स्विफ्टले यस गीतलाई १३ नोभेम्बर २०१७ मा जिम्मी फलोनको द टुनाइट सो विथ जिम्मी फलोन कार्यक्रममा प्रत्यक्ष प्रस्तुति दिएकी थिइन्। यस गीतलाई स्विफ्टले आफ्नो रेपुटेसन विश्व भ्रमणका बेलामा विभिन्न देशका सहरहरूमा प्रत्यक्ष प्रस्तुति दिएकी थिइन्।
मुरासाकी शिकिबु
मुरासाकी शिकिबु (९७८ - १०२५), एक जापानी महिला कवियत्री र लेखिका ।
पाटन नगरपालिका
पाटन नगरपालिका नेपालको सुदूरपश्चिम प्रदेश अन्तर्गत बैतडी जिल्लामा अवस्थित एक नगरपालिका हो। पाटन नगरपालिका वि.सं. २०७१ सालमा गठन भएको हो। स्थानीय विकास मन्त्रालयले थप ६१ वटा नयाँ नगरपालिका थप्दा बैतडी जिल्लामा पाटन, सकार, सिलंगा, भुमेश्वर, गुजर र बसन्तपुर यी ६ गाउँ विकास समितिहरूलाई समेटेर पाटन नगरपालिका घोषणा गरिएको हो। पाटन नगरपालिकाको केन्द्र पाटन बजारमा रहको छ।
संक्षिप्त परिचय
नेपालको सुदूरपश्चिम क्षेत्रमा स्थित पाटन नगरपालिकाको स्थापना एउटा दीर्घकालिन सोच “व्यवसायिक, औद्योगिक तथा बहुसांस्कृतिक समुन्नत नमुना शहर पाटन” का साथ २०७१/०८/१६ सालमा महाकाली अञ्चलको बैतडी जिल्लाको पाटनमा भएको हो र मिति २०७१/०८/१६गते देखि नै पाटन नगरपालिका हुन गएको हो । यो समुद्री सतहदेखि २४३९ देखि ६९३६ फीट (११३४ मि . देखि २००० मि. ) को उचाइँमा र काठमाडौँ देखि ८३३.३ कि. मि.को दूरीमा स्थित रहेको छ । पाटन नगरपालिकामा कूल १० वडा रहेका छन् । २१९.२६ वर्ग कि.मि.को क्षेत्रफलमा फैलिएको पाटन नगरपालिकाको भु–आकृतिक स्वरुप करिब मध्य पहाडी र पहाडी भूभाग रहेको छ भने यसको पूर्वमा सिगास गाउँपालिका, पश्चिममा द.न.पा / मे.न.पा , उत्तर मा सुर्नाया गा.पा / दोगाडा केदार र दक्षिणमा डडेल्धुरा जिल्ला रहेको छ । यसको शालाखाला अधिकतम तापक्रम ३३ - ३७ डिग्री र न्यूनतम तापक्रम चिसो मौसम मा २ डिग्री सम्म रहेको पाइन्छ । साल २०६८ को तथ्यांक अनुसार यस नगरपालिकाको कुल जनसंख्या ३०४३५ रहेको छ भने यस क्षेत्रको जनसंख्या वृद्धिदर १.३५ अनुमानित गरिएको छ । प्रमुख चाडपर्व स्थानीय स्तरमा बसोबास गर्ने विभिन्न जात जाती तथा समुदायका मानिसहरुको बसोबास रहेको यस क्षेत्रमा विभिन्न चाड पर्व मनाउने गरिन्छ । जस्तैः दशैं, तिहार, माघि, होली, गौरा, औल्के, मागे संक्रान्ति, कृष्ण जन्माष्टमि, बकर इद, उल इद फितर, आइतबारी, छठपर्व, बुद्ध जयन्ती, क्रिष्मस यहाँका प्रमुख चाड पर्वको रुपमा रहेको पाइन्छ ।
नाइ नभन्नु ल २
'''नाइ नभन्नु ल ! २''' नेपाली भाषाको चलचित्र हो । यसका निर्देशक विकास आचार्य हुन् । यो चलचित्रमा अनुभव रेग्मी, जीवन लुइटेल, सुज्ञानी भट्टराई लगायतका कलाकारहरू रहेका छन् । यो चलचित्र बाल प्रेममा आधारित छ ।
सुबास कार्की
सुबास कार्की नेपाली हाँस्य कलाकार तथा निर्माता हुन्। उनले भद्रगोल नामक टेलिचलचित्रमा अभिनय गरेका छन्।
क्यामेरून महिला राष्ट्रिय फुटबल टोली
क्यामेरून महिला राष्ट्रिय फुटबल टिम अन्तर्राष्ट्रिय फुटबल प्रतियोगितामा क्यामेरूनको प्रतिनिधित्व गर्ने महिला फुटबल टिम हो । यो क्यामेरूनमा फुटबलको लागि शसकीय निकाय क्यामेरून फुटबल सङ्घको नियन्त्रणमा रहेकोे छ । टोलीले १९९१, २००४, २०१४, र २०१६ अफ्रिकी महिला राष्ट्र कपमा, २०१२ ओलम्पिक खेलमा र २०१५ फिफा महिला विश्वकपमा सहभागीता जनाएको थियो ।
किलुङ्ग नदी
किलुङ्ग नदी उत्तरी ताइवानमा अवस्थित एउटा नदी हो ।
यो किलुङ्ग नदी पहाडको फेंदबाट शहरको दक्षिणी तिरबाट बग्ने गर्दछ ।
निशाना (चलचित्र)
निशाना नेपाली भाषाको चलचित्र हो। यस चलचित्रमा निखिल उप्रेती, दिलीप रायमाझी, राजेश हमाल, जयकिशन बस्नेत, सुनील दत्त लगायतका कलाकारहरूले अभिनय गरेका छन्।
इजिप्ट यु-२३ राष्ट्रिय फुटबल टोली
इजिप्ट यु-२३ राष्ट्रिय फुटबल टोली (अरबी: منتخب مصر الأوليمبى‎), उपनाम (अरबी: الفراعنة) अन्तर्राष्ट्रिय फुटबल प्रतियोगिताहरूमा इजिप्टको प्रतिनिधित्व गर्ने २३ वर्ष मुनिका खेलाडीहरूको पुरुष फुटबल टोली हो। यो इजिप्ट फुटबलको लागि शासकीय निकाय इजिप्ट फुटबल सङ्घको नियन्त्रणमा रहेकोे छ। यो फिफाद्वारा मान्यता प्रप्त र सिएएफको सदस्य राष्ट्र हो।
पदम सुन्दास
पदम सुन्दास (जन्म: वि.सं. २००२ साल असार ३२ गते) दलित समुदायको हक हित संरक्षण गर्न र उनीहरूमा शिक्षा र चेतनास्तर अभिवृद्धि गर्न सक्रिय रूपमा कार्यरत अगुवा सामाजिक कार्यकर्ता हुन् । "दलितका अभिभावक" भनेर चिनिने सुन्दासका फुटकर कथा, कविता र लेखहरू विभिन्न पत्रपत्रिकामा छापिएका छन् । उनका दुई वटा आफ्नै लेखनका पुस्तक प्रकाशित छन् र २५ भन्दा बढी पुस्तकहरू उनी ट्रस्टी भएका रत्नमाया दलित साहित्य संरक्षण समितिद्वारा प्रकाशित भएका छन् । नेपाली साहित्य जगतमा पनि पदम सुन्दास एक परिचित नाम हुन् ।
बाल्यकाल र शिक्षा
सुन्दास भोजपुर जिल्लाको भोजपुर बजारमा जन्मेका थिए। उनको पिताको नाम हस्तवीर सुन्दास र माताको नाम रत्नमाया सुन्दास थियो । ३ छोरा र २ छोरी भएको परिवारमा उनी सबैभन्दा कान्छा थिए । उनले भोजपुर सदरमुकाममा नै अवस्थित विद्योदय हाइ स्कुलबाट प्रवेशिका परीक्षा उत्तीर्ण गरेर उच्च शिक्षाका लागि काठमाडौँ आएका थिए । वि.सं. २०२० सालमा ललितपुरको जावलाखेलस्थित इन्जिनियरिङ स्कुलबाट सिभिल इन्जिनियरिङमा डिप्लोमा तह उत्तीर्ण गरेका थिए ।
व्यक्तिगत जीवन
सुन्दासको विवाह वि.सं. २०२१ साल भाद्र ४ गते भोजपुरको सिद्धकाली मन्दिरको प्राङ्गणमा अमिना मोतेसँग टिकाटाला गरी सम्पन्न भएको थियो । वि.सं. २०५६ साल वैशाख २४ गते अमिना सुन्दासको निधनपश्चात् वि.सं. २०५८ साल भाद्र ३ गते उनको विवाह अमृता तिखत्रीसँग भयो । उनका एकजना छोरा र दुई छोरीहरू छन् ।
कार्य जीवन
वि.सं. २०२० तिर सङ्खुवासभा जिल्लाको खाँदबारी र भोजपुरमा उनले ओभरसियरको पदमा काम गर्न थाले । पन्ध्र वर्ष पछि सरकारी जागिर छोडी निर्माण व्यवसायीको रूपमा आफ्नो जीविकोपार्जनलाई अगाडि बढाए । वि.सं. २०६४ सम्म सुन्दास कन्स्ट्रक्शन प्रा. लि. को अध्यक्ष र अमृत निर्माण सेवा प्रा. लि. को उपाध्यक्ष भई नेपालमा भवन निर्माण क्षेत्रमा काम गरे । साठीको दशक तिर निर्माण व्यवसाय छोडेर उनी सामाजिक कार्यमा तल्लिन भए ।
नेपाली समाजमा व्याप्त जातीय भेदभाव विरुद्धको सङ्घर्ष र दलित समुदायको शैक्षिक, आर्थिक र सामाजिक स्तरोन्नतिका लागि पदम सुन्दासको योगदान अविस्मरणीय छ । भोजपुरको सिद्धकाली मन्दिर प्रवेश (वि.सं. २०२१), सिन्धुपाल्चोकको सिपापोखरी पानी उबाउ (वि.सं. २०५७), गोरखाको गोरखकाली मन्दिर प्रवेश (वि.सं. २०५७), नवलपरासीको गैँडाकोट दूध भराउ (वि.सं. २०५९) जस्ता आन्दोलनहरूमा सुन्दासको सक्रिय सहभागिता र अगुवाइ भूमिका रहेको थियो । पेसाले इन्जिनियर भएर पनि सुन्दासले दलित मुक्ति आन्दोलन र छुवाछुत प्रथा विरोधी अभियानलाई लामो समय देखि सहयोग पुर्याएका छन् । नयाँ र पुराना दुबै पुस्तासँग काम गर्दा अनुभव हासिल गरेका सुन्दासलाई दलित आन्दोलनमा लाग्ने धेरैले "दाजु" भन्छन् किनभने उनी दलित आन्दोलनका पुराना र शीर्षस्थ नेता नै हुन् ।
आबद्ध सामाजिक सङ्घसंस्थाहरू र पदीय दायित्व
सुन्दास नेपाली मञ्च मासिक, दलित सन्देश मासिक र परिश्रमी त्रैमासिक पत्रिकाका संरक्षक र जनउत्थान मासिकका विशेष सल्लाहकार हुन्। जागरण मिडिया सेन्टरका सल्लाहकार सुन्दासले वि.सं. २०६० सालसम्म साथी मासिक पत्रिका र वि.सं. २०६४ सालसम्म शब्द संयोजन मासिक पत्रिकाका लागि पनि सल्लाहकारको भूमिका निर्वाह गरेका थिए।
समाजसेवा
पदम सुन्दासले धरानको शारदा बालिका नमुना माध्यमिक विद्यालयमा अध्ययनरत दलित छात्राका लागि दिवङ्गत श्रीमती अमिनाको स्मृतिमा अमिना छात्रवृत्ति कोष स्थापना गरेका छन् । यसैगरी धरान क्याम्पसमा अध्ययनरत सुनसरी जिल्लाका दलित विद्यार्थीका लागि अमिना सुन्दास दलित छात्रवृत्ति कोष स्थापना गरेका सुन्दासले दलित उत्थानको छोटो बाटो शिक्षा नै हो भनेका छन् । वि.सं. २०६४ मा तत्कालको स्थानीय विकास मन्त्रालय अन्तर्गतको दलित विकास समितिमा उपाध्यक्षको पदमा काम गरे । वि.सं. २०६७ देखि वि.सं. २०७१ सम्मको अवधिमा उनले प्रधानमन्त्री तथा मन्त्रिपरिषदको कार्यालय अन्तर्गत जातीय विभेद उन्मूलन र दलितको अधिकार प्रवर्धनका लागि बनेको राष्ट्रिय स्तरको सल्लाहकार समितिको सदस्य भई काम गरेका थिए । समाज रूपान्तरणको लागि भविष्यको नेतृत्त्व गर्ने युवाहरूलाई ज्ञानमा आधारित विशेषज्ञ तयार गर्ने उद्देश्यले विचारक समूहको रूपमा स्थापित समता फाउण्डेशनको वि.सं. २०६६ देखि वि.सं. २०७४ सम्म संस्थापक अध्यक्ष समेत भई दलित समुदायको अधिकार, समानता र न्यायका लागि वहस र पैरवी गर्नका निम्ति उनले धेरै राष्ट्रिय तथा अन्तर्राष्ट्रिय गोष्ठी तथा सेमिनारहरूमा भाग लिएका छन् । यसै क्रममा उनले भारत, बङ्गलादेश, थाइल्यान्ड, स्विट्जरल्यान्ड, दक्षिण अफ्रिका, संयुक्त राज्य अमेरिका आदि मुलुकका भ्रमण गरेका छन् ।
चोर सिपाही (चलचित्र)
चोर सिपाही नेपाली भाषाको चलचित्र हो। यो चलचित्रमा भुवन केसी, रमित ढुङ्गाना, निखिल उप्रेति, राजेश हमाल लगायत अन्य कलाकारहरूले पनि भुमिका खेलेका छन्।
धर्मदेवी नगरपालिका
धर्मदेवी नगरपालिका सङ्खुवासभा जिल्लाको ५ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार धर्मदेवी नगरपालिकाको कुल जनसङ्ख्या १६,३०० छ।
सर्वश्रेष्ठ महिला पदार्पणको लागि फिल्मफेयर पुरस्कार
फिल्मफेयर उत्कृष्ट नयाँ महिला कलाकारको लागि पुरस्कार फिल्मफेयरद्वारा वार्षिक रूपमा दिइने गरिएको छ । हिन्दी चलचित्रमा नयाँ महिला कलाकारद्वारा उत्कृष्ट अभिनयलाई यस पुरस्कारद्वारा सम्मानित गरिन्छ ।
सन् १९८९ मा यस पुरस्कारको नाम फिल्मफेयर लक्स न्यू फेस अफ द इअर पुरस्कार भनि राखियो । तबुलाई सन् १९९५ मा उत्कृष्ट नयाँ महिला कलाकारको रूपमा विशेष पुरस्कार दिइयो । सन् १९९९ मा यो पुरस्कार प्रीति जिन्टालाई दिइए पछि यसको नाम परिवर्तन गरी फिल्मफेयर उत्कृष्ट नयाँ महिला कलाकारको लागि पुरस्कार राखियो । पहिलो पटक सो शीर्षक जित्ने महिला कलाकार नन्दिता दास भइन । पछिल्लो पटक यो शिर्षक कृति सेननले जितिन ।
सहायक सेनानी
सहायक सेनानी धेरै राष्ट्रहरूका सेना, वारुणयन्त्र शाखा, प्रहरी जस्ता सङ्गठनहरूको सबैभन्दा कनिष्ठ वा उपसेनानी भन्दा तल्लो दर्जा हो।
नेपाली सेना
नेपाली सेनामा उपसेनानी नेपाल सरकारको अधिकृत सरहको दर्जा हो।
प्रसाद बिडापा
प्रसाद बिडापा बेङ्गलोरमा रहेका एक फ्यासन गुरू र विभिन्न चलचित्रका नृत्यरचनाकार हुन ।   उनी डिजाइनर, सल्लाहकार, नृत्यरचनाकार, फ्यासन र तस्विर सल्लाहकारका रूपमा जान्ने गरिन्छ ।
करियर
प्रसाद बिडापाले भारतमा केही ठुला फ्यासन कार्यक्रम प्रदर्शन र नृत्य रचना गरिसकेका छन् । उनले बेङ्गलोरमा आयोजित किङ्गफिसर फ्यासन पुरस्कार प्रदर्शन गरिसकेका छन् । वहाँ लक्मे फ्यासन विकको निर्णायक मण्डलमा समेत रहेका थिए ।
जगदीश प्रसाद भट्ट
बाल्यकाल
जगदीश प्रसाद भट्टको बाल्यकाल बैतडी जिल्लामा बितेको थियो।
खेल जीवन
बि. स‍ंं. २०४५ साल देखि बि. संं. २०६४ साल सम्म का सबै राष्ट्रिय तथा अन्तर्राष्ट्रिय भलिबलका प्रतियोगितामा खेलाडीका रुपमा सहभागी जनाएका थिए। बि. स. २०६४ देखि हाल सम्म नेपाली पुरुष र महिला राष्ट्रिय टिमका प्रशिक्षकका रुपमा रहेर प्रशिक्षण गराउदै आएका छन्। बैतडीबाट कञ्चनपुर बसाइँ सरपछि उचाइले साथ दिएको हुनेले उनले भलिबल खेल रोजे। त्यसबेला त्यो ठाउँमा खेल भनेको भलिबल नै थियो। यसको लोकप्रियताले लै उनलाई भलिबलप्रति आकर्षित गरायो। तत्कालीन वीरेन्द्र रनिङ सिल्ड खेलेपछी महाकाली अञ्चल र पछी सुदूरपश्चिम विकास क्षेत्रबाट क्षेत्रीय प्रतियोगिता खेलेका उनी बि. स‍ंं. २०४५ देखि ०६४ सालसम्म राष्ट्रिय टोलीको सदस्य रहे। त्यस बीचमा बि. स‍ंं. २०५३ सालमै उनी पटियालाबाट स्पोर्ट्स डिप्लोमा कोर्स पूरा गरी करारमा राखेप प्रशिक्षक बनिसकेका थिए। उनले चार संस्करण सन् १९९३, १९९५, १९९९ र २००४ को दक्षिण एसियाली खेलकुदमा नेपालको प्रतिनिधित्व गरेका थिए। सक्रिय खेलाडी जीवनका क्रममा प्रशिक्षकको डिप्लोमा कोर्स गर्न भारतको पटियाला गएका थिए। भट्टलाई अहिले प्रशिक्षकका रूपमा राष्ट्रिय खेलकुद परिषद्को जिम्मेवारी सम्हालेको साढे दुई दशक भयो। लामो प्रशिक्षण जीवनमा उनको सफलताको ग्राफ क्रमशः उकालो लाग्दो छ। नेपालले एसियन सेन्ट्रल जोन सिनियर वुमेन्स भलिबलको उपाधि रक्षा गरे पछी त उनी भलिबलका सर्वाधिक सफल प्रशिक्षक बनेका छन्। दुई वर्षका बीचमा नेपाली टोलीको निरन्तर सफलतामा उनको ठुलो हात रहेको छ।
मार्भल कमिक्स
मार्भल कमिक्स एक साधारण नाम साथै मार्भल वर्ल्डवाइड (बिश्वब्यापी) इन्क को एक भात्री संस्था हो जुन साबिक रूपमा मार्भल प्रकाशन इन्क साथै मार्भल कमिक्स समूह को रूपमा चिनिन्थ्यो। यो एक कमिक पुस्तक तथा सम्बन्धित सामग्री प्रकाशन गर्ने अमेरिकी प्रकासक हो। सन् २००९ मा, द वाल्ट डिस्नि कम्पनिले मार्भल कमिक्स को मात्री संस्था मार्भल वर्ल्डवाइड (बिश्वब्यापी) इन्क किनेको थियो।
साइ इङ वेन
साइ इङ वेन (जन्म ३१ अगस्ट १९५६) गणतन्त्र चीन (ताइवान)को वर्तमान राष्ट्रपति र राष्ट्रपति कार्यालयको कार्यभार सम्भालने पहिलो निर्वाचित महिला राष्ट्रपति पनि हुन् । ताइवानको हक्का समुदायबाट निर्वाचित हुने उनी पहिलो राष्ट्रपति हुन् । उनी दक्षिण कोरियाकी राष्ट्रपति पार्क गेयुन हेई पछि पूर्वी एसियाली राष्ट्रको राष्ट्रपति पदमा निर्वाचित हुने दोस्रो महिला हुन् ।
मार्भल कमिक्स
मार्भल सन् १९३९ मा टाइमलि प्रकाशन को रुप मा सुरु भएको थियो र सुरुवाती १९५० साल तिर एट्लास कमिक्सको रूपमा चिनिएको थियो। मार्भलको आधुनिक रुप सन् १९६१ मा द फ्यानट्यास्टिक फोर (सानदार चार) साथै अन्य शिर्षकक सुपर हिरो प्रकाशन गरेपछि सुरु भयो। आधुनिक रुप सुरु गर्ने बेलामा मार्भलमा स्ट्यान लि, ज्याक कर्वि, स्टिभ डिक्टो र अन्य धेरैको संग्लग्नता थियो।
साइ इङ वेन
जीवनी
साइ इङ वेनको जन्म ३१ अगस्ट १९५६ मा भएको थियो | यिनका बुवाका चार ओटा पत्नीहरु थिइन् | एघार भाइ बहिनिहरु मध्ये उनी सबै भन्दा कान्छी हुन् |
मार्भल कमिक्स
मार्भललाइ मुख्य रूपमा यसका प्रचलित पात्रहरु जस्तै आइरन म्यान, क्याप्टेन अमेरिका, हल्क, थोर, स्पाइडर-म्यान, वुल्भरिन र एन्ट म्यान साथै द एभेन्जर्स, द गार्डिएन्स अफ द ग्यालेक्सि (अन्तरिक्षको संरक्षक), द फ्यानट्यास्टिक फोर (सानदार चार), याक्स मेन साथै इनह्युमन (अमानव), साथै यसका खलनायकहरु जस्तै डाक्टर डुम, रेड स्कल (रातो खोपडी), ग्रीन गोब्लिन (हरियो गोब्लिन), अल्ट्रोन, डाक्टर अक्टोपस, थ्यानोस, म्यागनिटो र लोकी ले गरेर निकै प्रचलित छ। धेरै जस्तो मार्भलको काल्पनिक पात्रहरु एकै यथार्थतामा सिमित छन् जसलाई  मार्भल ब्रह्माण्डको नामले पनि छिन्न सकिन्छ र त्यहाँका धेरै स्थानहरु वास्तविक ठाउँहरुनै हुन्छन। केहि पात्रहरु जस्तै स्पाइडर-म्यान, द फ्यानट्यास्टिक फोर (सानदार चार), द एभेन्जर्स, डेयरडेभिल र डाक्टर स्ट्रेन्ज न्यु योर्क सहरमा आधारित छन् भने याक्स मेन एतिहासिक न्यु योर्क सहर मा आधारित छ र हल्क को कथाहरू अमेरिकाको उत्तर-पश्चिमी भेगमा घटेको देखीएको छ।
साइ इङ वेन
शिक्षा
साइ इङ वेनले नेशनल ताइवान यूनिभर्सिटी ,कोमल यूनिभर्सिटी र लण्डनको प्रतिष्ठित लण्डन स्कूल अफ इकोनोमिक्सबाट शिक्षा हासिल गरिन।
राजनीति
सन् २०१२ को चुनावमा यिनी डेमोक्रेटिक पार्टीबाट राष्ट्रपति को उम्मेदवार थिइन तर यसमा उनी पराजित भएकी थिइन्। यो चुनावमा उनलाई ४५% भोट प्राप्त भएको थियो।
पाँचखपन नगरपालिका
पाँचखपन नगरपालिका सङ्खुवासभा जिल्लाको ५ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार पाँचखपन नगरपालिकाको कुल जनसङ्ख्या १६,३९१ छ।
थाई खाना
थाई खाना थाइल्याण्डको राष्ट्रिय खाना हो। यो विश्वभरमा प्रसिद्ध खानामध्येमा पर्दछ। थाई शताब्दी पुराना पूर्वीया र पश्चिमी खानाको संयोजन गरेर बनाइएको नयाँ खाना हो। यस खानामा बास्नादार मसलाहरू, समुन्द्री माछा र वनस्पति तथा अन्य मासुजन्य परिकार रहने गर्दछन्। थाई खाना तयार गर्दा बास्नादार तथा मसलादार तर हल्का किसिमले तयार गरिन्छ।
खानामा खासगरी बास्ना, बुट्टा, रङ, स्वाद र सजावट सबै कुरामा ध्यान दिँदै मिठास युक्त र औषधिय गुण भएका सामग्री प्रयोग गर्नमा विशेष ध्यान दिइन्छ। सीएनएन ट्राभल ले प्रकाशित गरेको सन् २०१७ को “विश्वका उत्कृष्ट ५० खाना” को सूचीमा थाइल्याण्डका ७ वटा परिकार परेका थिए। जसमा तोम याम गुङ (tom yam goong)चौथो, पाड थाई (pad Thai) पाचौँ, सोम ताम (som tam) छैटौँ, मासामान करी (massaman curry) दशौँ, ग्रीन करी (green curry) उन्नाइसौँ, थाइ फ्राइ राइस (Thai fried rice) चौविसौं र सोम तम पु प्ला रा (som tum pu pla ra) छत्तिसौं स्थानमा परेका थिए ।
केही प्रचलित परिकारहरू
१ तोम खा काई (चिकेन नरिवल झोल) - यो परिकार नरिवल दूध पाउडरमा चिकेनको टुक्रा हालेर पकाइन्छ। जसमा हरियो धनियाँको पात हालेर सजाइन्छ।
२ तोम याम कुङ - झिँगेमाछाको अमिलो पीरो झोल
३ काएङ खियाओ वान नुए - मासु हालेको हरियो तरकारीको झोल
४ याम नुइए - पकाएको बिफ र हरियो तरकारीको सलाद
५ साताए
६ फाट थाई - नुडल्स चिकेन तरकारी र भुटेको प्याज
७ थोट मान प्ला -
९ मि क्रुप -
१० काइ याङ -
११ खाओ नियाओ र तोम साम -
१२ पो पिया थोट -
१३ भुटेको मिक्स भेजिटेबल -
गुलियो डिजर्ट
१ साङखाया फाक्थोङ - फर्सीमा सजाइएको कस्टार्ड
२ बुवा लोइ फुआक -
३ क्लुवाई बुआट ची - कोकोनट मिल्कमा पकाइएको पाकेको केरा
विशेषता
थाई खानामा कसका लागि पकाउने, कुन अवसरमा खाने र कसले पकाउने भन्ने कुराको विशेष ध्यान राखिन्छ। यसरी उपभोक्ता अनुसार परिवर्तन गरी बनाउन सकिने भएकोले यसलाई सुधार्न र जुनसुकै किसिमको मानिसले पनि रुचाउने बनाउन सकिन्छ।
स्पिक नाउ (टेलर स्विफ्टको एल्बम)
स्पिक नाउ अमेरिकी गायिका तथा गीतकार टेलर स्विफ्टको तेस्रो स्टुडियो एल्बम हो जुन बिग मेसिन रेकर्ड्स द्वारा २५ अक्टोबर २०१० का दिन सार्वजनिक गरिएको थियो। यस एल्बमका लागि रेकर्डिङ सन् २००९ देखि सन् २०१० सम्म संयुक्त राज्यका विभिन्न रेकर्डिङ स्टुडियोहरूमा भएको थियो। यस एल्बमका सम्पूर्ण गीतहरू स्विफ्टले लेखेकी हुन्।
स्पिक नाउले सामान्य रूपमा सङ्गीत विश्लेषकहरूद्वारा सकारात्मक समीक्षा प्राप्त गर्‍यो जसले स्विफ्टको गीत लेखन र क्षमताको प्रशंसा गरेको थियो। यस एल्बमले उत्कृष्ट कन्ट्रि एल्बमको विधामा ग्र्यामी पुरस्कारमा नामाङ्कित भएको थियो भने यसअघि स्विफ्टको फियरलेस एल्बम पनि ग्र्यामी पुरस्कारका लागि नामाङ्कनमा परेको थियो। थुप्रै सङ्गीत आलोचक र प्रकाशनहरूले स्पिक नाउलाई तिनीहरूको वर्ष-अन्त सूचीमा समावेश गरेका थिए। यस एल्बमका ६ गीतहरू सार्वजनिक भएका थिए जसले अमेरिकी रेकर्ड उद्योग सङ्घ मार्फत प्लेटिनम अथवा बहु प्लेटिनम प्रमाणपत्र प्राप्त गरेका थिए। स्विफ्टले १२३ मिलियन अमेरिकी डलर कमाई गर्दै स्पिक नाउ वर्ल्ड विश्व भ्रमणका साथ एल्बमको प्रचार गरेको थियो।
एक महिला देश कलाकार द्वारा एक एल्बम को लागि एल्बमले एक हप्तामा सर्वाधिक बिक्रीको दावीको लागि सङ्गीतमा कीर्तिमान बनाएको थियो। सन् २०१७ सम्म स्पिक नाउ एल्बम अमेरिकामा सार्वजनिक भएको पहिलो हप्तामै दश लाख प्रतिलिपी बिक्री गर्ने एल्बमको सूचीमा १६अौँ स्थानमा पर्न सफल भएको थियो भने अन्तर्राष्ट्रिय रूपमा यो एल्बम अस्ट्रेलिया, क्यानडा र बेलायतमा शीर्ष दशमा पर्न सफल भएको थियो। सन् २०१९ जुलाई सम्म यस एल्बमलाई अमेरिकी रेकर्डिङ उद्योग सङ्घले छैटौँ प्लेटिनम प्रमाणपत्र प्रदान गरेको छ भने यस एल्बमका अमेरिकामा ४.६८ मिलियन र विश्वव्यापी रूपमा ६ मिलियन प्रतिलिपीहरू बिक्री भएका थिए। यो एल्बम सर्वाधिक प्रतिलिपी बिक्री गराउन सफल भएका एल्बमको शीर्ष दशमा अवस्थित छ। सन् २०१२ मा यस एल्बम अमेरिकी पत्रिका रोलिङ स्टोनको महिला कलाकारको उत्कृष्ट एल्बमको रूपमा ४५अौँ स्थानमा पर्न सफल भएको थियो।
उपसेनानी
उपसेनानी ( or   'लेफ्टिनेन्ट') वा आम बोलिचालीमा लप्टन सशस्त्र बल, वारुणयन्त्र शाखा, प्रहरी र कयौं देशको सङ्घ र सङ्गठनको सबैभन्दा दोस्रो कनिष्ठ वा सबैभन्दा कनिष्ठ दर्जा हो।
लेफ्टिनेन्टको अर्थ विभिन्न सेनामा फरक फरक हुन्छ, तर प्रायजसो यसलाई वरिष्ठ (प्रथम लेफ्टिनेन्ट) र जुनियर (सेकेन्ड लेफ्टिनेन्ट र केही अवस्थामा तेस्रो लेफ्टिनेन्ट) पद क्रममा समेत विभाजित गरिएको हुन्छ। नौसेनामा यो प्राय क्याप्टेनको पद क्रमको बराबर हुन्छ। यो पदको उपयोग अग्निनियन्त्रक सेवा, आपातकालीन चिकित्सा सेवा, सुरक्षा सेवा र प्रहरी बलमा गर्ने गरिएको छ।
नेपाली सेना
नेपाली सेनामा उपसेनानी अधिकृत सरहको अधिकारी हुन्छन्।
स्पिक नाउ (टेलर स्विफ्टको एल्बम)
सङ्गीत र शब्द
ब्याक टु डिसेम्बर गीत पनि स्पिक नाउका लागि रेकर्ड गराइएको थियो। एल्बमको पाँचौँ एकल रूपमा यो गीत ३१ अगस्ट २०१५ मा बिग मेसिन रेकर्ड्स र रिपब्लिक रेकर्ड्स द्वारा रेडियोमा सार्वजनिक गरिएको थियो। स्विफ्टका अनुसार, "ब्याक टु डिसेम्बर" पहिलो गीत हो जसमा उनले गीत मार्फत कसैसँग माफी मागेकी थिइन्। ब्याक टु डिसेम्बर डिसेम्बर" एक कण्ट्रि पप सङ्गीत मानिन्छ र यस गीतका शब्दहरूले एक पूर्व प्रेमीसँग सम्बन्ध विच्छेदको लागि क्षमाको लागि माफी मागेको छ। यस एल्बमकै नाममा रहेको गीत यस एल्बमको पाँचौँ एकल रूपमा सार्वजनिक गरिएको थियो। उत्साहित कन्ट्री-पप गीत ध्वनिक गितनरमा निर्भर गर्दछ।
"डियर जोन" यस साङ्गीतिक सङ्गालोको पाँचौँ एकल गीत थियो जुन ६ मिनेट ४० सेकेण्ड लामो छ भने यो गीत स्पिक नाउ साङ्गीतिक सङ्गालोको सबैभन्दा लामो गीत पनि बनेको थियो। यस गीतमा बास, ड्रम, पियानो र टम्बोरिन पछि गिटारको प्रयोग गरिएको छ। "डियर जोन" एक पूर्व प्रेमीलाई खुला पत्र हो जो जोन मेयर हो भन्ने अनुमान गरिएको छ भने स्विफ्ट जोनसँग सन् २००९ देखि सन् २०१० को शुरूवात सम्म प्रेम सम्बन्धमा रहेकी थिइन्। डियर जोन गीतले हेरफेर र प्रियजन द्वारा गरिएको विश्वासघात चर्चा गर्दछ। यस एल्बमको छैटौँ एकलको रूपमा मिन गीत सार्वजनिक गरिएको थियो जसले ग्र्यामी पुरस्कार जित्न सफल भएको थियो। गीतको शब्दले ती व्यक्तिहरूलाई सम्बोधन गर्दछ जसले स्विफ्टको गाउने क्षमतामाथि प्रश्न खडा गर्दछ। स्विफ्टको पप गीत "द स्टोरी अफ अस" पनि यसै गीति सङ्गालोमा समावेश गरिएको थियो।  "नेभर ग्रो अप" एक ध्वनिक गितारमा आधारित गीत हो जुन गीतले एक सानो बच्चालाई सम्बोधन गरेको थियो र उनले आफ्नो पहिलो रात आफ्नै नयाँ कोठामा बिताएकी थिइन्।
फराह खान
फराह खान (जन्म ९ जनवरी १९६५) एक भारतीय चलचित्र निर्देशक, चलचित्र निर्माता, अभिनेत्री र नृत्य निर्देशक हुन । उनलाई विभिन्न बलिउड चलचित्रमा नृत्यरचना कार्यको लागि जानिन्छ । उनले ८० भन्दा बढी चलचित्रका १०० गीतहरूमा नृत्य रचना गरिसकेकी छिन । उनी निर्देशकको रूपमा समेत कार्य गरेकी छिन ।
प्रारम्भिक जीवनी
फराह खानको जन्म ९ जनवरी १९६५ मा भएको हो । उनको आमा मेनका परिचित दृश्यसम्पादक हनी इरानीका छोरी थिइन् ।
मुफ्ती मोहम्मद सईद
मुफ्ती मोहम्मद सईद (१२ जनवरी १९३६ - ७ जनवरी २०१६) भारतको जम्मु र कश्मीर राज्यको मुख्यमन्त्री थिए । वहाँ जम्मु र कश्मीर पिपुल्स डेमोक्रेटिक पार्टीको अध्यक्ष थिए । वहाँ भारतको गृहमन्त्रीको पदमा आसिन पनि भएका थिए । यो पदमा आसिन हुने वहाँ पहिलो मुस्लिम भारतीय हुनुहुन्थ्यो  । ०७ जनवरी २०१६ मा दिल्लीमा उनको निधन भयो  ।
जीवनी
मुफ्तीको जन्म १२ जनवरी, १९३६ मा जम्मू कश्मीरको  अनन्तनाग जिल्लाको बिजबेहरा नामक स्थान भएको थियो । उनले  अलीगढ़ मुस्लिम विश्वविद्यालयबाट अरब इतिहासको परास्नातक तथा विधि स्नातकको शिक्षा हासिल गर्नु भएको थियो ।
खत्री
खत्री अथवा के.सी. नेपाल तथा भारतका विभिन्न ठाउँमा बसोबास गर्ने एक प्रकारको थर हो । अब कतिपय खत्रीहरू आफ्नो नामको अगाडि खत्री क्षेत्रीको छोटो रुप के.सी. थर लेख्ने अथवा भन्ने गर्दछन् भने कतिपयले क्षेत्री मात्र लेख्दछन् ।
नेपालको खस शब्यतामा खस ब्राहमणले आफुभन्दा तलका जात का स्त्री बिवाह गरी घरबार गर्दा, निज बाट जन्मेका बंश कुल लाई सामाजिक बर्णास्म अनुसार ब्राहमण बाट तल क्षेत्री जात रहन गएको भन्ने बुभिन्छ । बिश्वको पहिलो खत्री क्षेत्री  भनेका भगवान परशुराम हुन्। परशुराम राजा प्रसेनजितकी पुत्री रेणुका र भृगुवंशीय जमदग्निका पुत्र थिए।
उतपत्तिको किम्बदन्ति
खत्रीको उत्पतिका धेरै कथनहरू छन् ।
भारतको प्रचलन
खत्रीलाई भारतमा क्षत्रिय बाबु र ब्राह्मण आमाबाट जन्मेको प्रतिलोम जातिको रूपमा लिएको थियो ।
कत्युरी अप्रभंश
कत्युरी क्षेत्रीबाट अप्रभंश भै खत्री क्षेत्री भएको दाबी गरिन्छ । कत्यूरीबाट खत्री
ब्रह्मखत्री
क्षेत्रीले ब्राह्मणी बिहे गरेमा तिनीहरूका सन्तान खत्री भएको दाबी गर्छन् । भारतमा क्षत्रिय पिता र ब्राह्मण माताबाट जन्मेका मानिसहरूलाई ब्रह्मखत्री भनिन्छ । ऋषि विश्वामित्र चन्द्रवंशी क्षत्रिय राजा गादी र ब्राह्मण आमाबाट जन्मेका थिए । उनलाई ब्रह्मखत्रीभित्र गनिन्छ ।
क्षत्री अप्रभंश
खत्री संस्कृत शब्द क्षत्रीको अप्रभंश हो । खत्री क्षेत्रीहरू पञ्जाबी खत्रीहरूभन्दा भिन्न जात समाजका हुन् ।बाहुनहरूसँग थर मिलेको आधारमा क्षेत्रीहरूलाई ब्रह्मक्षत्रियको करार दिइयो । खत्री संस्कृत शब्द क्षत्रीको अप्रभंश हो । खत्री क्षेत्रीहरू पञ्जाबी खत्रीहरूभन्दा भिन्न जात समाजका हुन् ।
खत्रीको उत्पति क्षत्रियबाट क्षेत्री भै अप्रभंश हुँदा खत्री भएको हुनसक्छ । नेपाली खसहरूको थर कर्णाली प्रान्तका गाउँहरूबाट निर्धारित भएका हुन् । कुनै एक गाउँका सम्पूर्ण जातिहरूलाई एउटै थरले सम्बोधन गरिएको हुँदा पोखरेल, घिमिरे, भट्टराई, जस्ता थरहरू बाहुन, क्षेत्री, सार्की, दमाई र कामी जाति एकैसाथ भएका हुन् । त्यसकारण एउटा पोखरेल थरको व्यक्ति बाहुन, क्षेत्री वा दलित जुनैपनि हुनसक्छ ।
अर्को प्रचलित ब्राह्मणवादी कथन अनुसार ब्राह्मणले ठकुरी, बस्नेत, बिष्ट, बोहरा आदि क्षत्रियकी कन्या विवाह गरेमा त्योबाट जन्मिएका सन्ततिहरू ब्राह्मणबाट खत्री भएका हुन । बाहुन जातिको उच्चता बयान गर्न मनगढन्त र काल्पनिक रचना गरिएको हो । कुनै पनि ब्राह्मणरूपी थरलाई क्षेत्री जातिहरूमा पाइएको हुँदा उनीहरूलाई छुट्याउन खत्री उपनाम दिइएको हुनसक्ने सम्भावना छ ।
खत्रिय अप्रभंश
पाली भाषामा खेत वा जमिनको अधिनायकलाई खत्रिय भनिन्छ । खत्रियको छोटो रूप खत्री भएको हुनसक्छ ।
लुम्बिनी प्रदेश सभा निर्वाचन, २०७४
'''प्रदेश नं. ५ प्रदेशसभा निर्वाचन''', प्रदेश नं. ५को ८७ सदस्य चयनको लागि दुई चरणमा २०७४ मङ्सिर १० र २०७४ मङ्सिर २१ मा मतदान सम्पन्न भएको हो । यस प्रदेशको मुख्यमन्त्री बन्नका लागि यस निर्वाचनमा सो उम्मेदवारले ३१ सदस्यहरूको समर्थन प्राप्त गर्नुपर्नेछ । निर्वाचन आयोग नेपालका अनुसार यस निर्वाचनमा मतदान गर्न योग्य मतदाताको सङ्ख्या २७ लाख ४० हजार ८ सय ४८ रहेको जनाएको छ ।
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेशसभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको हो । पहिलो चरण अन्तर्गत ३२ हिमाली जिल्लामा निर्वाचन हुनेछ भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो । प्रदेश नं. ५ को १२ जिल्लाहरू मध्ये पहिलो चरणमा २ जिल्ला र दोस्रो चरण अन्तर्गत १० जिल्लामा निर्वाचन सम्पन्न भएको हो ।
निर्वाचन प्रणाली
प्रदेश नं. ५ को प्रदेश सभाका ८७ सदस्यहरूको चयन दुई तरिकाले गरिनेछ; ५२ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी ३५ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन् । सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ ।
परमहंस योगानन्द
परमहंस योगानन्द (५ जनवरी १८९३ – ७ मार्च १९५२), बीसौं शताब्दीका एक आध्यात्मिक गुरू, योगी र सन्त हुनुहुन्थ्यो । उहाँले आफ्नो अनुयायिहरूलाई क्रिया योगको उपदेश दिनुभएको थियो तथा सम्पूर्ण विश्वमा त्यसको प्रचार तथा प्रसार गर्नुभएको थियो । योगानन्दका अनुसार क्रिया योग ईश्वरसँग साक्षात्कारको लागि एउटा प्रभावकारी विधि हो जसको पालनले कुनै पनि व्यक्तिले आफ्नो जीवनलाई सफल र इश्वरलाई प्राप्त गर्न अग्रसर हुन सक्छन् । योगानन्द प्रथम भारतीय गुरु हुनुहुन्थ्यो जसले आफ्नो जीवनमा गरेका विभिन्न कार्यहरूलाई पश्चिमी राष्ट्रहरूमा फैलाउने कार्य गर्नुभएको थियो ।
युवावस्था र शिष्यत्व‍‍‍
योगानन्दको जन्म पुर्वोत्तर भारतमा हिमालय पर्वत श्रेणीको नजिक स्थित गोरखपुरमा ५ जनवरी १८९३ ई.सं मा बङ्गाली क्षत्रिय परिवारमा भएको थियो। योगानन्दका कान्छा भाई, सनन्दका अनुसार, योगानन्दको अध्यात्मको जागरण र अनुभव शुरुआती समयदेखि नै सामान्य भन्दा अधिक थियो। उहाँका पिता, भगवती चरण घोस, बङ्गाल नागपुर रेलवेमा उपाध्यक्ष अर्थात भाइस-प्रेसिडेन्टको समकक्षी पदमा कार्यारत हुनुहुन्थ्यो; यात्रा नै उहाँको रोजगारको हिस्सा भएकाले योगानन्दको बाल्यकालमा उहाँको परिवारले लाहोर, बरेली र कलकत्ता लगायतका भारतका अनेक शहरहरूमा बस्नुपरेको थियो। योगानन्दको आत्मकथा अटोबायोग्राफी अफ अ योगी पुस्तकमा उल्लेख भएअनुसार, उहाँको ठूलो दाजू अनन्तको विवाह हुन केहि दिनमात्र शेष रहँदा उहाँको आमाको देहान्त भएको थियो। मृत्युअघि उहाँकी आमाले अनन्तलाई एउटा अलौकिक ताबीज छोड्दै एक बर्षपछि मुकुन्दलाई दिनु भन्नुभएको थियो। उक्त ताबीज एक साधुले दिएका थिए जुन योगानन्दसँग केही बर्ष रह्यो र रहस्यमयी तरिकाले आफैँ गायब भयो। बाल्यकालमा योगानन्दका यात्राका लागि उहाँका पिताले रेलको पास दिनुहुन्थ्यो जसको प्रयोग उहाँ टाढाका तीर्थस्थल दर्शनका लागि गर्नुहुन्थ्यो। युवावस्थामा उहाँले भारतका धेरै हिन्दु साधु र सन्तसँग भेट गर्नुभयो, जसमा बाघ स्वामी, गन्ध बाबा, र महेन्द्रनाथ गुप्ता पनि शामिल हुनुहुन्छ, जसले उहाँको आध्यात्मिक खोजमा मार्गदर्शन गर्नका लागि योगदान गर्नुभएको थियो। उच्च माध्यमिक विद्यालयको पढाइ सिध्याएपछि, परमहंस योगानन्दले औपचारिक रूपमा घर छोड्नुभयो र वाराणसीको एउटा महामण्डल आश्रममा सामेल हुनुभयो; तर त्यहाँ ध्यान र ईश्वर धारणाको सट्टा संगठनात्मक कार्यमा बढी जोड दिइने भएकाले उक्त आश्रममा उहाँँलाई सन्तुष्टि मिलेन। त्यसैले उहाँले पथप्रदर्शनका लागि ईश्वरलाई प्रार्थना गर्नुभयो जसको परिणाम स्वरूप १७ बर्षको उमेरमा स्वामी श्री युक्तेश्वर गिरीले उहाँलाई शिष्यका रूपमा स्विकार गर्नुभयो र क्रियायोगको दीक्षा दिनुभयो। त्यो समयमा, राम्ररी संरक्षण गरेर राखिएको ताबीज रहस्यमय ढंगमा हरायो, जसले आफ्नो आध्यात्मिक उद्देश्य पूरा गरिसकेको थियो। आफ्नो आत्मकथामा योगानन्दले युक्तेश्वर जी सँगको पहिलो भेटलाई यसरी वर्णन गर्नुभएको छः "'निशब्दताको एकतामा हामी दुवै एक भयौँ; शब्दहरूको प्रयोजन निकृष्टतम् प्रतित हुन लाग्यो। विश्वस्त बनाउने संवाद गुरूको हृदयबाट शब्दरहित सान्त्वना बनेर शिष्यको हृदयमा प्रवेश गर्न थाल्यो। आफ्नो अन्तर्मनमा मैले निर्विवाद रूपमा जानें कि मेरो गुरूले ईश्वरलाई चिन्नुहुन्छ, र मलाई ईश्वरसमक्ष पुर्याउनु हुनेछ। यो जीवनको अन्धकार पुर्वजीवनका स्मृतिहरूको मधुर अरूणोदयमा अदृष्य भयो। रोमाञ्चक समय! भूत, वर्तमान र भविष्य कालचक्रमा चक्राकार घुम्दै गरेका दृष्य हुन्। सूर्य यी पवित्र चरणहरूमा मलाई पहिलो पटक मात्र देख्दै थिएन!'"
उहाँ अघिल्लो दश बर्ष (१९१०-१९२०) का लागि शिष्यका रूपमा श्री युक्तेश्वर जी को नेतृत्वमा श्री रामपुर र पुरीमा धर्मोपदेशको प्रशिक्षणका लागि जान तयार हुनुभयो। पछि श्री युक्तेश्वर जी ले योगानन्दलाई सूचित गर्नुभयो कि उहाँलाई उहाँकै वंशका महान गुरु महावतार बाबाजीले योग प्रसारको विशेष विश्व उद्देश्यको लागि पठाउनु भएको थियो।
१९१४ मा स्कटीस चर्च कलेज, कलकत्ताबाट मानविकी संकायमा प्रविणता प्रमाणपत्र परीक्षा उत्तीर्ण गरेपछि, उहाँले श्री रामपुर कलेजबाट वर्तमान समयको ब्याचलर अफ आर्ट्स अर्थात् बी.ए. को समान डिग्रीका साथ स्नातकको उपाधि प्राप्त गर्नुभयो जसलाई त्यस समयमा ए.बी भन्ने गरिन्थ्यो।
जुलाई १९१४ मा कलेजबाट स्नातक गरेको ठीक एक बर्ष पछि, उहाँले स्वामी संस्थान अन्तर्गत सन्यास ग्रहण गर्नुभयो र आफ्नो पारिवारिक नाम मुकुन्द लाल घोस लाई छोडेर उहाँ स्वामी परम्परा को गिरि शाखा को योगानन्द गिरि का नामले चिनिन थाल्नुभयो। १९१७ मा, योगानन्दले दीहिका, पश्चिम बंगाल मा केटाहरु का लागि एउटा स्कूलको स्थापना गर्नुभयो, जसमा आधुनिक शैक्षिक प्रविधिको योग प्रशिक्षण र आध्यात्मिक आदर्शलाई जोडिएको थियो। एक बर्ष पछि, स्कूललाई रांचीमा स्थानान्तरित गरिएको थियो। उक्त स्कूल स्थापनाको पहिलो बर्ष नै त्यहाँ अध्ययन गर्ने छात्रहरु मध्ये एक योगानन्द कै कान्छा भाई बिष्णु चरण घोष पनि थिए, जसले त्यहाँ योग का अनेक आसनहरु सिके र बिक्रम चौधरीलाई सिकाए।
मर्स्याङ्दी (स्पष्टता)
मर्स्याङ्दी शब्दले निम्न कुराहरू जनाउँदछ।
बनगाड कुपिण्डे नगरपालिका
बनगाड कुपिण्डे नगरपालिका सल्यान जिल्लाको ३ नगरपालिका मध्येको एक नगरपालिका हो।
नेपालको एघारौँ राष्ट्रिय जनगणना २०६८ अनुसार बनगाड कुपिण्डे नगरपालिकाको कुल जनसङ्ख्या ३३,७५८ छ।
एभरेस्ट (२०१५ को चलचित्र)
एभरेस्ट सन् २०१५ मा निर्माण गरिएको बाल्टासर कोर्माकर द्वारा निर्देशित बेलायती-अमेरिकन चलचित्र हो । यो चलचित्र १९९६ मा सगरमाथामा भएको दुर्घटनाको बास्तविक कथालाई लिएर बनाइएको छ ।
धनगढी प्रिमियर लिग २०७५
२०७५ धनगढी प्रिमियर लिग धनगढी प्रिमियर लिग को तेस्रो संस्करण हो। यो प्रतियोगिता माघ २८ देखि फागुन ११ सम्म धनगढीमा आयोजना भएको थियो। यो प्रतियोगितामा देश भरिका विभिन्न सहरहरूका प्रतिनिधित्व गर्ने विभिन्न ६ वटा टोलीहरूले सहभागीता रहेको थियो। २०७५ धनगढी प्रिमियर लिग धनगढी क्रिकेट लिगको परिमार्जित नाम धनगढी प्रिमियर लिगको तेस्रो संस्करण हो। दिपेन्द्रसिंह ऐरी नेतृत्वको सीवाईसी अत्तरियाले शरद भेषावकर नेतृत्वको महेन्द्रनगर युनाईटेडलाई ३ विकेटले पराजित गर्दै उपाधि चुमेको थियो। जितसँगै सिवाईसी अत्तरीयाले ३० लाख रुपैयाँ नगद पुरस्कार प्राप्त गरेको थियो भने उपविजेता महेन्द्रनगरले १२ लाखमा चित्त बुझाएको थियो।
विजय डिस्टिलरी उद्योगको रुस्लान क्रिकेटले धनगढी प्रिमियर लिगको मुख्य प्रायोजन गरेको थियोे। विजय डिस्टिलरी र आयोजकका बीच यस संस्करणका लागि नगद र जिन्सी गरी १ करोड १० लाखको कीर्तिमानी सम्झौतामा हस्ताक्षर भएको थियो। १५ दिन सम्म सञ्चालन हुने लिगमा कुल १९ खेलहरू भएका थिए। पहिलो र दोस्रो संस्करणका सबै खेलहरू एसएसपी क्रिकेट मैदानमा भएतापनि, यस तेस्रो संस्करणको धनगढी प्रिमियर लिगको खेलहरू भने सबै फाप्ला क्रिकेट मैदानमा भएका थिए। माघ २६ गते शनिबारबाट सुरु हुने भनिएको धनगढी प्रिमियर लिग लगातारको वर्षाका कारण मैदान हिलाम्य भएपछि प्रतियोगितालाई दुई दिन पछाडि सारिएको थियो।
जोन डेभिड वासिङ्टन
जोन डेभिड वासिङ्टन (जन्म जुलाई २८, १९८४) एक अमेरिकी अभिनेता र भूतपूर्व फुटबल रनिङ ब्याक हुन्। उनले मोरहाउस कलेजमा कलेज फुटबल खेलेका थिए र सेन्ट लुइस रम्सको साथ सन् २००६ मा एक अविकृत मुक्त एजेन्टको रूपमा हस्ताक्षर गरेका थिए। व्यावसायिक रूपमा, वासिङ्टनले चार वर्षसम्म युनाइटेड फुटबल लिगको स्याक्रमेन्टो माउन्टेन लायन्सको लागि रनिङ ब्याकको रूपमा भाग लिएका थिए।
वासिङ्टन आफ्ना बुबा डेन्जल वासिङ्टन र आमा पौलेटा वासिङ्टन जस्तै अभिनय करियरमा सरेका थिए। उनी एचबीओ हास्य शृङ्खला 'ब्यालर्स' (सन् २०१५–२०१९) को मुख्य कलाकारको हिस्सा थिए। उनले स्पाइक लीको अपराध चलचित्र 'ब्ल्याकक्लान्सम्यान' (सन् २०१८) मा रोन स्टालवर्थको रूपमा पनि अभिनय गरेका थिए, जसका लागि उनले दुबै गोल्डन ग्लोब र स्क्रिन एक्टर्स गिल्ड अवार्ड नामाङ्कन लिएका थिए, र क्रिस्टोफर नोलनको जासुसी चलचित्र 'टेनेट' (सन् २०२०) मा अभिनय गरेका थिए।
प्रारम्भिक जीवन
वासिङ्टन, अभिनेता डेन्जल वासिङ्टन र अभिनेत्री र गायिका पौलेटा वासिङ्टनको छोरा लस एन्जलस, क्यालिफोर्नियाको नजिकैको टोलुका तालमा हुर्केका थिए; उनी तिनीहरूका चार जना बच्चामध्ये जेठो हुन्। सात वर्षको उमेरमा उनी स्पाइक लीको सन् १९९२ फिचर चलचित्र 'माल्कम एक्स'मा हार्लेम कक्षामा विद्यार्थीको रूपमा देखा परेका थिए, जसमा उनका बुबा डेन्जेल मुख्य भूमिकामा थिए।
वासिङ्टनले लस एन्जलसको क्याम्पबेल हल स्कूलमा अध्ययन गरेका थिए, जहाँ उनी फुटबल, बास्केटबल र ट्र्याकका लेटरम्यान थिए। उनले सन् २००२ मा हाईस्कूल र सन् २००६ मा मोरहाउस कलेजबाट स्नातक गरेका थिए।
पल्पसा डंगोल
पल्पसा डंगोल चर्चित हास्यकलाकार हुन् ।
रोहित सुरेश सराफ
रोहित सुरेश सराफ एक भारतीय अभिनेता हुन्, जो हिन्दी चलचित्रहरूमा देखिन्छन् । टेलिभिजनमा आफ्नो जीवनवृत्ति सुरु गरेका सराफले सन् २०१६ मा डियर जिन्दगीमा सहयोगी भूमिका खेलेर चलचित्रमा काम सुरु गरेका हुन् । उनले सन् २०१७ मा नर्वेजियन चलचित्र ह्वाट विल पिपल से, सन् २०१८ मा हास्य ड्रामा चलचित्र हिचकी र सन् २०१९ मा बायोपिक चलचित्र द स्काइ इज पिङ्कमा पनि खेले ।
बाल्यकाल
सरफको जन्म ८ डिसेम्बर १९९६ मा भएको थियो । उनले आफ्नो प्रारम्भिक शिक्षा सेन्ट फ्रान्सिस डास्सिसी हाइ स्कुलमा पुरा गरी सेन्ट जेवियर कलेजबाट स्नातक तह पुरा गरे ।
कार्य जीवन
सराफले च्यानल भीको बेस्ट फ्रेन्ड्स फरेवर ? लगायत अन्य टेलिभिजन शृङ्खलामा काम गर्नु अगाडि उनी नृत्यमा संलग्न थिए । उनले सन् २०१६ मा डियर जिन्दगीमा आलिया भट्टको पत्रको भाइको भूमिका निभाए पछि चलचित्रमा देखिन थाले । सराफले त्यस पछि एकेडेमी पुरस्कारको लागि मनोनित नर्वेजियन चलचित्र ह्वाट विल पिपल सेमा प्रमुख पात्रकी सानीमाको छोराको भूमिका निर्वाह गरे ।
सन् २०१८ मा सराफ यशराज फिल्म्सले बनाएको हास्य ड्रामा चलचित्र हिचकीमा देखिए, जसमा रानी मुखर्जी प्रमुख पत्रको भूमिकामा थिइन् । सन् २०१९ मा उनी प्रियङ्का चोपडा र जायरा वसीमका साथ द स्काइ इज पिङ्कमा देखिए, जसमा उनको अभिनयलाई आलोचकहरूले पनि प्रशंसा गरे ।
सराफ तमिल चलचित्र एङ्गे अन्ध वान र अनुराग बासुको लुडोमा देखिनेछन् । उनी प्राजक्ता कोलीसँग नेटफ्लिक्सको रोमान्टिक शृङ्खला मिसम्याच्डमा पनि खेल्नेछन् ।
युरिक अम्ल
यूरिक अम्ल एक कार्बनिक यौगिक हो जो कार्बन, हाइड्रोजन, अक्सिजन तथा नाइट्रोजन तत्वहरूबाट बनेको हुन्छ । यसको अणुसूत्र C5H4N4O3 हो । युरिक एसिड(यूरिक अम्ल) जोर्नी सुन्निने, तातो हुने र बाहिरको छाला हलुका रातो हुने गर्छ ।
विश्व ब्याडमिन्टन सङ्घ
विश्व ब्याडमिन्टन सङ्घ अन्तर्राष्ट्रिय ओलम्पिक समितिद्वारा मान्यता प्राप्त ब्याडमिन्टन खेलको लागि अन्तर्राष्ट्रिय परिचालक निकाय हो। यसको स्थापना सन् १९३४ मा अन्तर्राष्ट्रिय ब्याडमिन्टन सङ्घको रूपमा नौ सदस्य राष्ट्रहरू (क्यानडा, डेनमार्क, इङ्ल्यान्ड, फ्रान्स, आयरल्यान्ड, नेदरल्यान्ड, न्युजिल्यान्ड, स्कटल्यान्ड र वेल्स)द्वारा भएको थियो। सन् १९८१ मा अन्तर्राष्ट्रिय ब्याडमिन्टन सङ्घ विश्व ब्याडमिन्टन सङ्घसँग गाभिएको थियो भने २४ सेप्टेम्बर २००६ मा म्याड्रिडमा भएको साधारण सभामा सङ्गठनको नाम बद्लिएर विश्व ब्याडमिन्टन सङ्घ राखिएको थियो।
अन्तर्राष्ट्रिय ब्याडमिन्टन सङ्घको स्थापना विश्व ब्याडमिन्टन सङ्घको रूपमा भएको थियो भने यसको प्रधान कार्यालय बेलायतको चेल्टेनहाममा अवस्थित थियो। प्रधान कार्यालय सन् २००५ अक्टोबर १ मा मलेसियाको क्वालालम्पुरमा सरुवा भएको थियो। पल-एरिक होयेर लार्सेन वर्तमान अध्यक्ष हुन्। यसका हाल विश्वभर १७६ सदस्य राष्ट्रहरू रहेका छन्। यो ५ महादेशीय महासङ्घमा सङ्गठित छ।
महादेशीय सङ्घ
विश्व ब्याडमिन्टन सङ्घले विश्वभर ब्याडमिन्टन खेलको प्रवर्द्धन र विकास गर्न क्षेत्रीय परिचालक निकायहरूसँग सहकार्यमा काम गर्दछ, ती हुन्: